Bugzilla

Bugzilla je open source webová aplikácia pre sledovanie chýb (bug tracking) pôvodne vyvinutá a používaná organizáciou Mozilla Foundation.Tento softvér sa využíva v mnohých proprietárnych aj open source projektoch.

Bugzilla potrebuje k svojej činnosti nainštalovaný webový server (napr. Apache) a databázový systém (napr. MySQL alebo PostgreSQL). Chybu môže vložiť hocikto a každá chyba je priradená konkrétnemu vývojárovi. U každej chyby je možné evidovať rad parametrov (opis, stav, závažnosť, a pod.) a je možné k nej pridávať komentáre, záplaty (patches), ukážky danej chyby a pod.

Význam pojmu chyba (bug) je tu veľmi obecný, keďže sa táto aplikácia používa nie len pre evidenciu chýb v pravom zmysle slova, ale i pre návrhy na vylepšenie a požiadavky nových funkcií. Podobné aplikácie sa z tohoto dôvodu často nenazývajú ako nástroje pre bug tracking ale ako nástroje pre issue tracking.

História 

Bugzilla bola pôvodne napísaná Terrym Weissmanem v roku 1998 ako open source náhrada obdobného systému používaného v Netscape Communications. Pôvodne bola napísaná v Tcl, ale ešte pred zverejnením bola prepísaná do Perlu. Prvá dostupná verzia bola Bugzilla 2.0.

Požiadavky pre inštaláciu 

Presné požiadavky pre inštaláciu popisujú poznámky k vydaniu (napr. k verzii 2.18.3) a patrí medzi ne:
 niektorý z podporovaných databázových serverov (najčastejšie MySQL)
 vhodná verzia jazyka Perl 5
 kolekcia modulov pre jazyk Perl
 webový server podporujúci CGI (napr. Apache)
 vhodný poštový server (MTA – napr. Sendmail, qmail, Postfix alebo Exim)

Referencie

Externé odkazy 
 Stránka projektu Bugzilla
 Bugzilla pre projekty Mozilla Foundation
 Bugzilla pre Wikipédiu
 Open Directory - Bug Tracking Software
 Wiki o úpravách inštalácie Bugzilly
 zoznam 400 najvýznamnejších inštalácií Bugzilly 

Mozilla
Slobodný softvér